De Zischti het em Fasnachtsmotto ändlech aui Ehr gmacht: Sch definitiv warm gsi u zum Abschluss namau es Wätterli vom Feinschte. Üses obligate Ständeli vorem Umzug bi de Weschtstadt-Ratte ganz in  Pink-Violett hett beidsiits Spass gmacht. Ganz e bsungere Umzug isches füre Pius Rüegger gsi: Si Letscht aus Umzugs-Chef nach 33 Johr. Standesgemäss het är e Platz ufem Rote Teppich vor de Chrone becho u die eint oder anger Gruppe het dert chlei länger us g'harrt aus normau. Es riese Merci a Pius für die letschte 33 Johr!  De Zapfestreich am haubi 6i het einige d'Möglechkeit ghä, mau äs angers Instrumänt us z'probiere u sich eso dr Asatz villech scho vorziitig zur Sou z'mache. Ab de sächse isch de ou dr  Mike zu eus gstosse u mir hei's loh krache ir Stadt u zwöi drü schöni Uftritte vor Publikum gha, wo mitgmacht het. Sehr positiv ufgfaue isch, dasses wieder vermehrt verchleideti Böögge ir Stadt het ar Fasnacht. Im Astoria si de vor auem d'Manne uf ihri kulinarischi Rächnig cho: Entrecôte und no eis und no eis...